แก๊ง36สนช.ถอย ยกธงขาว ถอน พรป.กกต.
อ้างดื้อๆว่ามีกกต.ใหม่แล้ว ให้เอาเรื่องไปแก้ไขกันเอง เย้ยสามมิตรอดีตเบ๊ทักษิณ,ก๊วน 36 สนช.ถอยกรูดถอนแล้วร่าง พ.ร.บ. ว่าด้วย กกต. มหรรณพ อ้างเฉยหมดหน้าที่ โปรดเกล้าฯ กกต.ใหม่แล้ว โยนแก้ปัญหากันเอง กิตติศักดิ์ เสียงอ่อยฝืนกระแสสังคมไม่ไหว หวั่นแฟชั่นรื้อกฎหมายลูกลุกลาม อภิสิทธิ์ แนะเดินหน้าต่อผู้ตรวจการเลือกตั้งที่เลือกไว้แล้ว ปชป.-พท.รุมขย้ำ สามมิตร ผิดชัดขัดคำสั่งห้ามชุมนุมเกิน 5 คน ธนา ยกคำพูด สุริยะ มัดคอแก๊งเดียวกัน ขุดอดีตคณะรัฐประหารเตือนจุดจบสืบทอดอำนาจ ศิริโชค จับสัญญาณส่อเลื่อนเลือกตั้งอีก ด้าน ชูศักดิ์ ซัด สมศักดิ์ ศรีธนญชัยเลี่ยง ก.ม. สมคิด โต้ตีสองหน้าไม่เป็น เมินคำท้าลาออกไปเดินสาย ชัยเกษม เหน็บ บิ๊กตู่ แทงกั๊กรอเป็นตาอยู่ ธนากร โต้ใครไม่ช่วยชาวบ้านอย่ามาขวาง ประยุทธ์ หงุดหงิดสื่อจี้จุด โต้ตัด ประวิตร พ้น คตช.ไม่เกี่ยวนาฬิกาหรู เทือก เดิมพันด้วยชีวิตงัดหลักฐานสู้คดี ป.ป.ช.,หลังถูกกระแสสังคมต่อต้านอย่างหนัก ในที่สุดสมาชิกสภานิติบัญญัติแห่งชาติ (สนช.) 36 คนที่เข้าชื่อเสนอร่างแก้ไขร่างแก้ไข พ.ร.บ.ประกอบรัฐธรรมนูญว่าด้วยคณะกรรมการการเลือกตั้ง (กกต.) ในประเด็นผู้ตรวจการเลือกตั้ง ได้ถอนร่างกฎหมายดังกล่าวเรียบร้อยแล้ว ระบุเหตุผลว่าหมดหน้าที่ หลังจากมี กกต.ชุดใหม่แล้ว,36 สนช.ยกธงขาวถอนแก้ ก.ม.กกต.,เมื่อเวลา 09.00 น. วันที่ 16 ส.ค. นายกิตติศักดิ์ รัตนะวราหะ สมาชิกสภานิติบัญญัติแห่งชาติ (สนช.) ที่ร่วมลงชื่อแก้ไข พ.ร.บ.ประกอบรัฐธรรมนูญว่าด้วยคณะกรรมการการเลือกตั้ง (กกต.) กล่าวว่า สนช.ที่เข้าร่วมลงชื่อให้แก้ไข พ.ร.บ.กกต.หารืออย่างไม่เป็นทางการ เห็นตรงกันว่าหลังจากที่มีการโปรดเกล้าฯ กกต.ชุดใหม่แล้ว เรื่องการเสนอแก้ไขกฎหมายลูก กกต.น่าจะจบแล้ว ไม่มีการเดินหน้าต่อ หลังจากนี้ขึ้นอยู่กับวิธีการจะถอนเรื่องอย่างไร ขึ้นอยู่กับวิป สนช. เช่น เมื่อร่างกฎหมายเข้าสู่วิป สนช.ก็ให้ตีตกไป,รับฝืนสังคม-หวั่นแฟชั่นรื้อ ก.ม.ลูก,เหตุผลที่เห็นว่าสมควรถอย ไม่ได้เป็นเพราะมีเสียงคัดค้านนับแสนจากเว็บไซต์ของรัฐสภาที่เปิดให้แสดงความคิดเห็นต่อร่างแก้ไข พ.ร.บ.กกต. เพราะคะแนนเหล่านั้นมาจากการจัดตั้ง วัดไม่ได้แต่ประเมินจากเสียงของเพื่อนสนช.หลายคนที่ไม่เห็นด้วย ตลอดจนผู้ใหญ่ และกระแสสังคมบางส่วนที่คัดค้าน ที่เห็นว่า กฎหมายยังไม่ทันได้บังคับใช้ เหตุใดจึงรีบแก้ไข และเกรงว่าหากให้แก้ไขกฎหมายลูกกันง่ายๆ อาจเป็นช่องทางให้แก้กฎหมายลูกอื่นๆได้ในอนาคต การถอยครั้งนี้ไม่คิดว่าเสียหน้า เพราะเรารับฟังเสียงสังคม ถ้ารู้ว่าเดินหน้าแล้วสังคมไม่ตอบรับ ก็ไม่ควรทำ หากจะแก้ไขกฎหมายลูก กกต.จะปล่อยให้หน้าที่ของรัฐบาลสมัยหน้า นายกิตติศักดิ์กล่าว,วิป สนช.แจง 3 ช่องทางถอย,นายสมชาย แสวงการ เลขานุการวิป สนช. กล่าวว่า ได้แจ้งให้นายมหรรณพ เดชวิทักษ์ ผู้รวบรวมรายชื่อ 36 สนช.เข้าชื่อเสนอแก้ไข พ.ร.บ.ว่าด้วย กกต. ทราบเรื่องการโปรดเกล้าฯ กกต.ชุดใหม่ 5 คน เรียบร้อยแล้ว นายมหรรณพจึงขอกลับไปหารือ สนช. ที่ร่วมเข้าชื่อ ขณะนี้มีทางออกอยู่ 3 ทางคือ 1.สนช. ที่เข้าชื่อเสนอแก้กฎหมายขอถอนร่างกฎหมายเอง 2.หากนำเรื่องเข้าวิป สนช.และวิป สนช.เกรงจะเกิด ปัญหา จะให้คำแนะนำแก่ผู้เสนอ 3.ให้ทำเป็นข้อสังเกตถึงปัญหาผู้ตรวจการเลือกตั้ง เสนอต่อรัฐบาลหน้าเป็นผู้ดำเนินการ เชื่อว่าขั้นตอนการให้ กกต.ใหม่ตรวจสอบกลั่นกรองผู้ตรวจการเลือกตั้ง 616 คน น่าจะเป็นทางออกที่ทุกฝ่ายพอใจ แต่หากนายมหรรณพยังเห็นว่ากระบวนการคัดเลือกและตรวจสอบผู้ตรวจการเลือกตั้งยังมีปัญหาอยู่ มีสิทธิเสนอแก้ไขกฎหมายเข้ามาใหม่ได้,พรเพชร ย้ำไม่มีเจตนายื้อโรดแม็ป,เมื่อเวลา 11.50 น. ที่รัฐสภา นายพรเพชร วิชัตชลชัย ประธาน สนช.แถลงว่าได้รับการแสดงเจต– จำนงของสมาชิก สนช. 36 คนในการเสนอร่างกฎหมายแก้ไข พ.ร.บ.ว่าด้วย กกต.เมื่อสัปดาห์ที่ผ่านมา ที่มีเสียงวิจารณ์ว่า สนช.พิจารณากฎหมายไม่รอบคอบและพยายามเสนอกฎหมาย เพื่อให้กระทบกับโรดแม็ปการเลือกตั้ง ไม่เป็นความจริง ต้องผ่านการ กลั่นกรองของวิป สนช.อีก และขณะนี้มีพระบรมราช โองการโปรดเกล้าฯ กกต. 5 คนแล้ว คณะผู้เสนอจะตัดสินใจ ถ้าไม่ถอนกระบวนการจะเข้าสู่ที่ประชุมวิป สนช. อาจเห็นด้วยหรือไม่ก็ได้,อ้างจบหน้าที่ถอนร่างเรียบร้อย,ต่อมาเวลา 13.15 น. นายมหรรณพ เดชวิทักษ์ สมาชิก สนช. กล่าวว่าได้ประชุมกับ สนช. 36 คนที่ร่วมลงชื่อเสนอแก้ไข พ.ร.บ.ว่าด้วย กกต.เมื่อวันที่ 16 ส.ค. ได้ข้อสรุปตรงกันเป็นมติเอกฉันท์ว่า หลังจากที่มีการโปรดเกล้าฯ กกต.ใหม่ 5 คนแล้ว จึงควรให้เป็นหน้าที่ของ กกต.ใหม่ดำเนินการคัดเลือกและตรวจสอบผู้ตรวจการเลือกตั้ง 616 คน เพื่อแก้ไขปัญหากันเอง จึงหมดความจำเป็นที่จะเสนอแก้ไขกฎหมายลูก กกต.ต่อไป จึงได้ไปถอนเรื่องการเสนอแก้ไขกฎหมายดังกล่าวเป็นที่เรียบร้อยแล้ว หลังจากนี้ถือเป็นหน้าที่ กกต.ชุดใหม่จะไปแก้ปัญหากันเอง ขอบคุณทุกฝ่ายที่ช่วยกันแสดงความคิดเห็น ขอยืนยันว่าเจตนาการเสนอแก้ไขกฎหมาย เพื่อต้องการให้การเลือกตั้งเป็นไปด้วยความสุจริต ยุติธรรม ไม่มีวัตถุประสงค์ยื้อโรดแม็ปเลือกตั้งแต่อย่างใด,มาร์ค แนะเดินหน้าต่อผู้ตรวจ ลต.,นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวว่า ผู้ตรวจการเลือกตั้งที่ กกต.ชุดเก่าคัดเลือกไว้แล้ว กกต.ใหม่ควรเดินหน้าพิจารณาต่อ ในเมื่อตัวระบบออกมาอย่างนี้แล้ว ยังรับข้อมูลเรื่องร้องเรียนต่างๆได้ ถ้าพบว่าตรงไหนมีปัญหาก็แก้ไขไปตามนั้น สำคัญ กกต.ต้องเป็นกลาง ต้องดูความเท่าเทียมด้วย เข้าใจว่า กกต.ใหม่ทราบอยู่แล้วว่ามีกรอบเวลาหลายเรื่องที่ต้องเร่งรัด เพื่อให้ทุกฝ่ายทำงานได้,นายวิรัตน์ กัลยาศิริ หัวหน้าทีมกฎหมายพรรคประชาธิปัตย์ กล่าวว่า ขอบคุณวิป สนช.ที่รับฟังกระแสสังคม พลังโซเชียลมีเดียมีผลในสนามเลือกตั้งครั้งหน้ามาก ต้องช่วยสกัดกั้นการใส่ร้าย และ กกต.ชุดใหม่ต้องสุจริตโปร่งใส กล้าหาญปราศจากอคติ การเลือกตั้งที่จะถึงนี้จะมีการใช้โซเชียลมีเดียทำลายหรือสร้างข่าวเท็จ สร้างกระแสไม่ถูกต้องมากมาย หวังว่า กกต.ชุดใหม่จะตระหนักและเตรียมการแก้ไขปัญหานี้ให้จริงจังทันท่วงที พลังโซเชียลมีเดียแสดงให้เห็นแล้วว่าคนไทยรู้ทันหมดแล้ว ขอเตือนไปพวกชอบฝืนกระแส อย่าทำตัวเป็นไดโนเสาร์เต่าล้านปี,20 ส.ค. วิษณุ นัดหารือ กกต.ใหม่,เมื่อเวลา 11.00 น. ที่สำนักงาน กกต.นายอิทธิพร บุญประคอง ประธาน กกต.และนายปกรณ์ มหรรณพ กกต. เดินทางมาดูห้องทำงาน และหารือกับ พ.ต.อ.จรุงวิทย์ ภุมมา เลขาธิการ กกต.เตรียมความพร้อมในพิธีรับสนองพระราชโองการโปรดเกล้าฯแต่งตั้งในวันที่ 17 ส.ค. และเตรียมการพบกับอดีต กกต.ช่วงบ่ายหลังเสร็จพิธี ในเรื่องที่ กกต.ใหม่ต้องเร่งดำเนินการ แต่ไม่เปิดโอกาสให้สื่อฯถ่ายภาพและสัมภาษณ์ เนื่องจากมาเป็นการส่วนตัว,นายวิษณุ เครืองาม รองนายกฯกล่าวว่า สัปดาห์หน้าจะหารือกับ กกต.ใหม่ พูดคุยทุกเรื่องที่ยังไม่ชัดเจนเกี่ยวกับการเลือกตั้ง ทั้งไพรมารีโหวต การแบ่งเขตเลือกตั้ง และผู้ตรวจการเลือกตั้งประจำจังหวัดเพื่อหาข้อสรุป มีรายงานว่านายวิษณุนัดหารือ กกต.ใหม่ที่สำนักงาน กกต. วันที่ 20 ส.ค. เวลา 13.00 น.,พร้อมตรวจสอบสกรีนผู้ตรวจ ลต.,พ.ต.อ.จรุงวิทย์ ภุมมา เลขาธิการ กกต. กล่าวว่า เรื่องผู้ตรวจการเลือกตั้ง ยังไม่ได้กำหนดไว้วาระการประชุมของ กกต. แต่อาจเป็นเรื่องหารือของกกต.ชุดเก่าและใหม่ที่จะพบกันในวันที่ 17 ส.ค. เมื่อถามถึงกรอบเวลาเรื่องผู้ตรวจการเลือกตั้งจะครบ 15 วัน หลังจากนำไปติดประกาศให้ประชาชนยื่นเรื่องคัดค้านคุณสมบัติ เลขาธิการ กกต. กล่าวว่า ถ้ามีผู้ร้องคัดค้านจะตรวจสอบข้อเท็จจริงตามระบบอยู่แล้ว มีห้วงเวลาเพื่อให้จังหวัดตรวจสอบข้อเท็จจริงไม่เกินวันที่ 7 ก.ย. และส่งมายัง กกต.กลาง,บิ๊กป๊อก ขึงขังใครผิดต้องจัดการ,ส่วนความเคลื่อนไหวเดินสายทำกิจกรรมและดูดอดีต ส.ส.ของกลุ่มสามมิตร ที่พรรคการเมืองระบุเป็นการเอาเปรียบทางการเมือง โดยมี คสช.หนุนหลังนั้น บิ๊กป๊อก ยันถ้าทำผิดต้องจัดการ ที่โรงแรมเอสดีอเวนิว บางพลัด พล.อ.อนุพงษ์ เผ่าจินดา รมว.มหาดไทย กล่าวถึงการเคลื่อนไหวของกลุ่มสามมิตรว่า ยังยืนยันถ้าใครจะเคลื่อนไหวอะไรต้องเป็นไปตามกฎหมาย ส่วนจะเข้าข่ายฝ่าฝืนคำสั่ง คสช.ที่ห้ามชุมนุมหรือมั่วสุมทางการเมืองเกิน 5 คนขึ้นไปหรือไม่นั้น ขณะนี้ คสช.ยังไม่มีการพูดถึงเรื่องนี้ แต่ถ้าถามตอนนี้หากเข้าข่ายขัดคำสั่ง คสช.ต้องเอาผิดกับคนกลุ่มนี้ เพื่อความสงบเรียบร้อย ส่วนกรณีที่มีชื่อบุตรชายเข้าไปเกี่ยวข้องกับธุรกิจโรงไฟฟ้าขยะได้สอบถามแล้วลูกชายยืนยันว่าไม่เกี่ยวข้อง ไม่เคยเข้าพบ ผวจ.ภูเก็ต ตามที่เป็นข่าว ผวจ.ภูเก็ต บอกว่ามีคนมาขอพบจริงลบรูปไปแล้ว แต่ได้อธิบายรูปร่างไม่ตรงกับลูกชาย ยืนยันตระกูลตนไม่ยุ่งเกี่ยวกับการหาผลประโยชน์พวกนี้ ถ้าพบมีการแอบอ้างใส่ร้าย จะดำเนินคดีให้ถึงที่สุด มั่นใจไม่เคยทุจริต ไม่เคยไปยุ่งเกี่ยวกับผลประโยชน์ทุกเรื่อง ส่วนลูกชายตนคิดว่าไม่ทำอะไรที่ไม่ดี เพราะรู้ว่าพ่อไม่ยอมให้ใครมายุ่งกับงานในกระทรวง หรือใช้ชื่อไปแอบอ้าง,วิษณุ อุ้มดูเนื้อหาไม่ขัดแย้งไม่จับ,นายวิษณุ เครืองาม รองนายกฯ ให้สัมภาษณ์กรณีหลายฝ่ายระบุกลุ่มสามมิตรเดินสายพบประชาชนเข้าข่ายฝ่าฝืนคำสั่ง คสช.ที่ห้ามชุมนุมทางการเมืองเกิน 5 คนว่า ไม่ทราบรายละเอียด เป็นเรื่องของ คสช. แต่กำลังขอข้อเท็จจริงมาดู เห็นมีหลายกลุ่มร้องผ่านสื่อ แต่ไม่ได้ร้องมาที่ตน จะดำเนินการอย่างไรต่อไปไม่สามารถตอบได้ต้องขอดูข้อเท็จจริงก่อน เมื่อถามว่า นายสมศักดิ์ ปริศนานันทกุล ที่ปรึกษาหัวหน้าพรรคชาติไทยพัฒนา (ชทพ.) นำกรณีกลุ่มสามมิตรไปเปรียบเทียบกับกลุ่มคนอยากเลือกตั้ง นายวิษณุตอบว่า ต้องดูที่เนื้อหาว่าเขาเรียกร้องอะไร แต่การชุมนุมเกิน 5 คนถือเป็นอีกประเด็น ที่มีการดำเนินคดีกับกลุ่มคนอยากเลือกตั้ง เข้าใจว่า คสช.คงเห็นว่าเข้าข่าย และไม่ว่าจะเป็นกลุ่มใด ถ้าพูดอะไรที่มีเนื้อหาไม่ส่อไปในทางสร้างความขัดแย้งคงไม่มีใครไปจับ,มาร์ค กระตุกต้านพวกเลี่ยง ก.ม.,นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวการเคลื่อนไหวของบางกลุ่มการเมือง สังคมไม่ควรยอมรับการกระทำที่หลีกเลี่ยงกฎหมาย ทุกคนต้องการการเลือกตั้งที่เสรีและมีความเป็นธรรมเพื่อความเชื่อมั่นของประเทศ ส่วนที่ พล.อ.ประยุทธ์ จันทร์โอชา นายกฯและหัวหน้า คสช. ระบุจะประกาศท่าทีทางการเมืองในเดือน ก.ย.นั้น ท่านอาจลงเล่นการเมือง หรือยังเดินหน้าลงพื้นที่ได้ แต่ขณะที่นักการเมืองและพรรคการเมืองยังไม่สามารถทำกิจกรรมได้นั้น อาจถูกมองว่าเกิดความได้เปรียบเสียเปรียบ ขณะที่พวกตนก็ปฏิบัติตามกฎหมาย,สวดเล่นตรงไปตรงมาดีกว่า,นายองอาจ คล้ามไพบูลย์ รองหัวหน้าพรรคประชาธิปัตย์ กล่าวว่า กลุ่มสามมิตรทำอะไรตรงมาตรงไปจะดีกว่า ไม่ใช่มาใช้ตรรกะว่าหากใครคิดว่าเสียเปรียบให้ลาออกจากพรรคมาเดินสาย ทุกคนรู้ว่ากลุ่มสามมิตรเป็นกลุ่มการเมืองที่พร้อมแปรสภาพเป็นพรรค และประกาศสนับสนุน พล.อ.ประยุทธ์ เป็นนายกฯต่อ แม้นายกฯจะบอกว่าไม่รู้จัก ตาม พ.ร.บ.พรรคการเมือง กลุ่มสามมิตรอาจยังไม่เข้าข่ายเพราะยังไม่ได้เป็นพรรค แต่คำสั่งห้าม คสช.ไม่ได้มีห้ามแค่พรรคการเมือง แต่ห้ามบุคคลใดที่ชุมนุมกันเกิน 5 คน ทำกิจกรรมส่อไปในทางการเมือง การไปช็อปปิ้งอดีตนักการเมืองเก่าหลายจังหวัด สามัญสำนึกคนทั่วไปมองออกว่าไปทำกิจกรรมทางการเมือง เรียกว่าไปดูด,งัดคำพูด สุริยะ มัด 3 มิตร–คสช.,นายธนา ชีรวินิจ อดีต ส.ส.กทม. พรรคประชาธิปัตย์ และนายศิริโชค โสภา อดีต ส.ส.สงขลา พรรคประชาธิปัตย์ ได้กล่าวในรายการจุดเดือด ออกอากาศทางสถานีโทรทัศน์ช่องฟ้าวันใหม่ เมื่อค่ำวันที่ 15 ส.ค.เรื่อง จับโกหกกลุ่มสามมิตรกับ คสช. โดยนายธนากล่าวว่า สามมิตรคือการรวมตัวของนายสมศักดิ์ เทพสุทิน อดีตแกนนำกลุ่มมัชฌิมา นายสุริยะ จึงรุ่งเรืองกิจ และนายสมคิด จาตุศรีพิทักษ์ รองนายกฯหรือกลุ่มสาม ส. ที่สื่อเรียกว่ากลุ่มสามมิตร จะจับโกหกกลุ่มสามมิตรกับ คสช.และ พล.อ.ประวิตร นายสุริยะเคยพูดไว้เป็นข่าวหน้าสื่อว่า การตัดสินใจรวบรวมอดีต ส.ส.เข้าร่วมกับพรรคพลังประชารัฐ เพราะอยากสนับสนุน พล.อ.ประยุทธ์เป็นนายกฯต่อไป ที่ผ่านมาได้หารือกับนายสมคิด จาตุศรีพิทักษ์ รองนายกฯนายสนธิรัตน์ สนธิจิรวงศ์ รมว.พาณิชย์ และนายอุตตม สาวนายน รมว.อุตสาหกรรม มาโดยตลอดถึงแนวทางนโยบายที่จะให้เห็นถึงความตั้งใจของ พล.อ.ประยุทธ์จึงตัดสินใจจะช่วย เพราะเชื่อในความสามารถ มั่นใจพรรคพลังประชารัฐจะได้คะแนนเพียงพอจัดตั้งรัฐบาล นายสมคิดเป็นรองนายกฯในรัฐบาล คสช. แม้ตอบสื่อว่าไม่รู้กับการเคลื่อนไหวของกลุ่มสามมิตร ดูแต่เรื่องเศรษฐกิจ คนหนึ่งคนใดต้องเป็นผู้โกหก,ขุดอดีตเตือนจุดจบสืบอำนาจ,นายธนาระบุด้วยว่ารัฐบาล คสช.ถูกสังคมตั้งข้อสังเกตว่าเลือกปฏิบัติ กลุ่มสามมิตรเคลื่อนไหวทางการเมืองได้ เดินสายดูดได้ สังคมไม่สบายใจถ้ารัฐบาลนี้กำลังทำในสิ่งที่รัฐบาลนายทักษิณ ชินวัตรเคยทำ อะไรที่เป็นประโยชน์กับตัวเองเอา อะไรที่ไม่เป็นประโยชน์กับพรรคพวกไม่ทำ ขอตั้งข้อสังเกตล่วงหน้าซื้อตั๋วไปเลยว่าเดือน ก.ย. พล.อ.ประยุทธ์จะประกาศตัวเข้าสู่เวทีการเมืองแน่ จะชี้ให้เห็นว่าทุกอย่างที่ทำในวันนี้ เป็นการดำเนินการทางการเมืองผ่านกลุ่มสามมิตร เอาเปรียบทุกพรรค รองนายกฯมารับรองสิ่งที่ทำ แต่พรรคอื่นขยับตัวไม่ได้เลย โดยเฉพาะที่นายสมศักดิ์ เทพสุทิน พูดเย้ยหยันท้าพรรคอื่นให้ลาออกไปเคลื่อนไหวแข่งลักษณะว่าคนอื่นทำอย่างนายสมศักดิ์ไม่ได้ เพราะเขามีพลัง หารู้ไม่ว่าคำพูดเช่นนี้จะทำให้เกิดความขัดแย้งรอบใหม่ ขอเตือน พล.อ.ประยุทธ์ว่าการสืบทอดอำนาจของคณะรัฐประหารโดยทหาร จะมีจุดจบของรัฐบาลทหารที่มีตัวอย่างให้เห็นมาแล้วในอดีต,ศิริโชค จับทางเลื่อนเลือกตั้งอีก,ขณะที่นายศิริโชคกล่าวว่า จะไม่เหมือนกับนายทักษิณได้อย่างไร ในเมื่อองคาพยพที่มาขับเคลื่อนกลุ่มสามมิตรล้วนมาจากอดีตพรรคของนายทักษิณทั้งสิ้น โครงสร้างหรือวิธีการบริหารผลประโยชน์ต้องเป็นลักษณะคล้ายกับที่นายทักษิณเคยใช้ จะเป็นไปอย่างอื่นไม่ได้ ในเมื่อเอาคนของเขามา แต่เห็นต่างว่าจะมีการเลื่อนการเลือกตั้งออกไปอีก เห็นสัญญาณจากนายวิษณุ เครืองาม รองนายกฯ ที่พูดว่าการเลือกตั้งช้าสุดอาจเป็นวันที่ 5 พ.ค.62 และ พล.อ.ประยุทธ์ยังไม่ประกาศท่าทีทางการเมืองในเดือน ก.ย. แม้ต้องการมาเป็นนายกฯต่อ แต่วิธีการเข้าสู่อำนาจยังไม่ชัดเจนว่าจะใช้วิธีไหน ยังต้องหาแนวทางที่ดีที่สุด,ขู่รัฐบาลคุมไม่ดีจะมีปัญหา,นายวิทยา แก้วภราดัย อดีต ส.ส.พรรคประชาธิปัตย์ ให้สัมภาษณ์ว่า รัฐบาลต้องระมัดระวัง เพราะเป็นเรื่องบอบบางจะตีความว่ากลุ่มสามมิตรไม่ใช่พรรคการเมือง เพราะไม่ได้เป็นสมาชิกพรรคการเมืองนั้นถูกหรือไม่ การเคลื่อนไหวไปชักชวนคนไปเข้าร่วมพรรคการเมือง แล้วตีความว่าไม่เข้าข่ายเป็นการชุมนุมทางการเมืองเกิน 5 คน ถ้าไม่พยายามคุมกรอบให้ดี จะมีคนอาศัยแนวความคิดดังกล่าวนี้ไปทำบ้างจะมีปัญหา จะเป็นช่องทางให้เกิดผลประโยชน์ต่อคนบางกลุ่มและไม่เป็นธรรมกับคนบางกลุ่ม,พท.เหน็บ บิ๊กตู่ แทงกั๊กรอเป็นตาอยู่,ด้านนายชัยเกษม นิติสิริ อดีต รมว.ยุติธรรม แกนนำพรรคเพื่อไทย กล่าวถึงกรณีที่ พล.อ.ประยุทธ์ จันทร์โอชา นายกฯและหัวหน้า คสช. ระบุจะไม่ลงเลือกตั้ง แต่จะมาอย่างไรขอให้ไปดูรัฐธรรมนูญว่า ถือว่ายังไม่มีความชัดเจน ตามรัฐธรรมนูญมีทั้งให้เสนอชื่อโดยพรรคใดพรรคหนึ่ง หรือปล่อยจนกระทั่งไม่มีพรรคไหนสามารถเป็นได้ ให้เสนอคนนอกบัญชีเข้าไป การพูดแบบนี้ถ้าในแง่เกมการ เมืองคือจะขอดูจังหวะก่อน เพราะพูดมาแบบนี้กว้างไป ถ้าจะให้เป็นประชาธิปไตยควรพูดให้ชัดอยู่พรรคไหน อย่างน้อยต้องเป็นคนที่ประชาชนได้เห็นแล้วว่ามีชื่ออยู่ แต่ถ้าทำแบบนี้เหมือนรอเป็นตาอยู่ และไม่สง่างาม เล่นการเมืองแบบของ คสช.คือเลือกวิธีใดก็ได้ และจะบอกว่าผิดรัฐธรรมนูญไม่ได้ การทำแบบนี้แสดงว่าไม่ค่อยมั่นใจว่ากลไกที่โยงไว้จะได้รับเสียงสนับสนุนจากประชาชน,เชื่อรอประกาศจุดยืนพร้อมปลดล็อก,นายประยุทธ์ ศิริพานิชย์ อดีต ส.ส.มหาสารคาม พรรคเพื่อไทย กล่าวว่า การประกาศจุดยืนของนายกฯในเดือน ก.ย.เป็นเรื่องสง่างามในระบอบประชาธิปไตย ไม่ใช่เรื่องน่าเกลียด คงจะมีความชัดเจนให้ผู้มีสิทธิเลือกตั้งทั่วประเทศรับทราบว่าจะลงสังกัดพรรคใด เพราะพรรคการเมืองต้องเสนอรายชื่อบุคคลให้เห็นว่าจะเสนอใครเป็นนายกฯ 3 คน ประชาชนจะได้พิจารณาว่าใครเหมาะสมเป็นนายกฯ เข้าใจว่าการประกาศจุดยืนของ พล.อ.ประยุทธ์จะมาพร้อมกับการปลดล็อกทางการเมือง แต่ถ้าประกาศเพียงตัวท่านคนเดียว แล้วไม่ปลดล็อกให้คนอื่นคงไม่ถูกต้อง,เมิน สมศักดิ์ ท้าตีสองหน้าไม่เป็น,นายสมคิด เชื้อคง อดีต ส.ส.อุบลราชธานี พรรคเพื่อไทย กล่าวถึงกรณี พล.อ.ประวิตร วงษ์สุวรรณ รองนายกฯระบุว่า กลุ่มสามมิตรเดินสายพบประชาชนได้เพราะไม่เป็นพรรคการเมืองว่า คนรู้ทั้งประเทศว่ากลุ่มสามมิตรคือคือกลุ่มการเมือง ไปเตรียมผู้สมัครเลือกตั้ง พูดเช่นนี้พูดแบบเอาสีข้างเข้าถู หาเหตุเจาะช่องทางให้คนที่พยักหน้าให้กันทำกิจกรรมได้ อ้างว่าไปฟังความเดือดร้อนประชาชนและไม่ใช่พรรคการเมือง มันหน้าที่อะไรของกลุ่มการเมือง แปลว่าไม่ต้องมีรัฐบาลแล้วใช่หรือไม่ กลุ่มอื่นเรียกร้องการเลือกตั้งทำไมบอกชุมนุมเกิน 5 คนไปใส่คดีให้ นักวิชาการบางแห่งจะประชุมยังถูกห้าม ไม่ได้หวังว่าคนมีอำนาจจะห้ามคนพวกนี้ แต่อยากบอกให้ประชาชนเห็นว่าคนมีอำนาจพูดอะไรทำอะไรไว้ ส่วนที่นายสมศักดิ์ เทพสุทิน แกนนำกลุ่มสามมิตรบอกว่าใครอยากทำแบบเขาให้ลาออกจากการเป็นสมาชิกพรรคก็ทำได้ พวกตนคงไม่ทำแบบนั้นเพราะตีสองหน้าไม่เป็น,จวกสามมิตรผิดชัดชุมนุมเกิน 5 คน,นายสามารถ แก้วมีชัย อดีต ส.ส.เชียงราย พรรคเพื่อไทย กล่าวว่า นายสมศักดิ์อาจลืมเรื่องการห้ามชุมนุมทางการเมืองเกิน 5 คนขึ้นไป เวลาลงพื้นที่เกิน 5 คนทั้งนั้น ไม่เชื่อว่าจะพูดคุยเรื่องอื่นนอกจากเรื่องการเมือง นักกิจกรรมหรือกลุ่มเคลื่อนไหวทำอะไรถูกยัดข้อหาขัดคำสั่ง คสช. ชุมนุมทางการเมืองเกิน 5 คนขึ้นไป การอ้างกฎหมายว่ายังไม่เป็นพรรค การเมืองพอกล้อมแกล้มได้ แต่เวลาชุมนุมเกิน 5 คนขึ้นไป ทำไมทำได้ไม่ดำเนินคดี เลือกปฏิบัติชัดเจน ประชาชนดูออกเอาเปรียบให้ได้เรื่อยๆ แต่เมื่อถึงเวลาปลดล็อก ตามดูแล้วกันว่าผลจะเป็นอย่างไร,อัดศรีธนญชัยเลี่ยงกฎหมาย,นายชูศักดิ์ ศิรินิล ประธานคณะทำงานฝ่ายกฎหมายพรรคเพื่อไทย กล่าวว่า นายสมศักดิ์หาช่องทางเลี่ยงกฎหมายแบบศรีธนญชัยไปหน่อย ผิดหรือถูกอยู่ที่ว่าสิ่งที่ทำถูกต้องตามกฎหมายหรือไม่ ประชาชนใช้วิจารณญาณได้ว่าอะไรถูก เหตุผลฟังขึ้นหรือไม่ ส่วนตัวมองว่ากลุ่มสามมิตรฝ่าฝืนคำสั่ง คสช.ที่ห้ามชุมนุมและมั่วสุมทางการเมืองเกิน 5 คนขึ้นไป เพราะในคำสั่งไม่ได้แยกว่าอะไรพรรคการเมืองทำไม่ได้ กลุ่มการเมืองทำได้ สาระสำคัญคือเป็นการเคลื่อนไหวทางการเมืองหรือไม่ ถ้าเป็นพรรคเพื่อไทยคงไม่ทำแบบนั้นแน่ เราทำอะไรตรงไปตรงมา เช่นเรามองว่าการแถลงข่าววิจารณ์ผลงานรัฐบาลเป็นสิทธิตามรัฐธรรมนูญ ไม่ใช่การชุมนุมทางการเมือง,สมศักดิ์ ยกก๊วนโชว์เตะบอลกับทีม ทบ.,ช่วงเย็น ที่สนามหญ้า หน้ากองบัญชาการกองทัพ บก (บก.ทบ.) นายสมศักดิ์ เทพสุทิน แกนนำกลุ่มสามมิตร เดินทางมาให้กำลังใจเชียร์ทีม ฒ.สามมิตร ที่ลงแข่งขันฟุตบอลกระชับมิตรกับทีมวีไอพี ทบ. แต่นัดนี้ พล.อ.เฉลิมชัย สิทธิสาท ผบ.ทบ.ติดภารกิจลงพื้นที่ จ.อุดรธานีกับ พล.อ.ประวิตร วงษ์สุวรรณ รองนายกฯและ รมว.กลาโหม และมีงานต่อเนื่องไม่ได้ลงสนามด้วย นายสมศักดิ์กล่าวว่า การเตะบอลครั้งนี้ ตนไม่ได้เป็นคนนัดหมายล่วงหน้า แต่ทีมฒ.สามมิตรเป็นคนนัด ที่ผ่านมา ตนเตะฟุตบอลประจำทุกสัปดาห์อยู่แล้ว เคยเตะฟุตบอลกับ พล.อ.เฉลิมชัย สมัยเป็นผู้ช่วย ผบ.ทบ. ตนเพิ่งผ่าตัดข้อเท้าเมื่อ 7 เดือนก่อนยังบวมอยู่ เลยไม่ได้ลงเตะด้วย,ธนกร โต้ไม่ช่วย ปชช.อย่าขวาง,นายธนกร วังบุญคงชนะ โฆษกกลุ่มสามมิตร กล่าวถึงกรณีที่นายสมคิด เชื้อคง อดีต ส.ส.อุบลราชธานี พรรคเพื่อไทยระบุว่าไม่ลาออกจากสมาชิกพรรคเพื่อไทย แล้วเดินสายแบบกลุ่มสามมิตร เพราะตีสองหน้าไม่เป็นว่า กลุ่มสามมิตรไม่ได้ตีสองหน้า ถ้าการเป็นคนกลาง เดินทางไปรับฟังปัญหาความเดือดร้อนของประชาชน แล้วส่งต่อให้รัฐบาลหาทางช่วยเหลือเรียกว่าตีสองหน้า คงจะดีกว่าเล่นการเมืองแบบตีหน้าเดียว มองเห็นแค่ประโยชน์ของพวกพ้องที่ ไม่สนใจความเดือดร้อนของประชาชน จะสนใจเฉพาะเวลาจะให้เข้าคูหากาคะแนนให้หากไม่คิดช่วยประชาชน ไม่ควรมาขวางจะเดินหน้าลงพื้นที่ เพราะเราทำตามกฎหมายและระเบียบกฎเกณฑ์ทุกอย่าง ไม่ได้เคลื่อนไหวทางการเมือง หรือไปสร้างความวุ่นวายให้ประเทศ พร้อมจะให้ คสช.และ กกต.ตรวจสอบ,เชื่อคดี สุเทพ ไม่กระทบ รปช.,นายประสาร มฤคพิทักษ์ อดีต สปช. และผู้ร่วมก่อตั้งพรรครวมพลังประชาชาติไทย (รปช.) กล่าวถึงกรณี ป.ป.ช.มีมติแจ้งข้อกล่าวหานายสุเทพ เทือกสุบรรณ ผู้ก่อตั้งพรรค รปช. และอดีตแกนนำกลุ่ม กปปส.ว่าปฏิบัติหน้าที่มิชอบในการสร้างแฟลตตำรวจและสถานีตำรวจของ สตช.ว่า เท่าที่รับรู้และเคยพูดคุยกับนายสุเทพยืนยันว่าไม่ได้ทำความผิดอะไรและเคยได้ชี้แจงต่อคณะอนุกรรมการ ปปช.ไปแล้ว ตนไม่แน่ใจว่าที่มีมติออกมาเป็นข่าวใหญ่โตจะมีนัยอะไรหรือไม่ แต่เชื่อมั่นว่านายสุเทพคงจะสามารถชี้แจงความบริสุทธิ์ของตัวเองได้และไม่กระทบต่อการทำงานทางการเมืองของพรรครวมพลังประชาติไทย ที่นายสุเทพกำลังจะออกเดินสายให้ความรู้เกี่ยวกับการป้องกันและปราบปรามการทุจริตคอร์รัปชัน,เทือก เดิมพันด้วยชีวิตสู้คดี ป.ป.ช.,วันเดียวกัน นายสุเทพ เทือกสุบรรณ อดีตรองนายกฯและผู้ร่วมก่อตั้งพรรค รปช. ได้ไลฟ์สดผ่านเฟซบุ๊กหลังจากคณะกรรมการ ป.ป.ช.แจ้งข้อกล่าวหาปฏิบัติหน้าที่มิชอบกรณีโครงการก่อสร้างสถานีตำรวจ 396 แห่ง และแฟลตตำรวจว่า มีขบวนการกล่าวหาตนติดต่อกันมา 7 ปีแล้วโดยสมุนทรราชย์ ทั้งที่ทำเพื่อไม่ให้เกิดความเสียหาย ได้รวบรวมเอกสารข้อเท็จจริงชี้แจงต่อคณะอนุกรรมการไต่สวน ป.ป.ช. คิดว่าสมบูรณ์แล้ว แต่ผิดคลาดมีการแจ้งข้อหา สงสัยว่าคณะอนุกรรมการไต่สวน ป.ป.ช.มีอคติกับตนหรือไม่ เหมือนตั้งธงเอาไว้ว่าจะเอาเข้าคุกให้ได้ ขอให้กรรมการ ป.ป.ช.สั่งการให้คณะอนุกรรมการฯส่งมอบหลักฐานที่เชื่อว่าตนทุจริตมาเผยแพร่ด้วย หลักฐานใครน่าเชื่อถือกว่ากัน ขอเดิมพันด้วยชีวิต ถ้าผิดเอาชีวิตตนไป ขอให้ ป.ป.ช.รีบสรุปคดีส่งฟ้องต่อศาลฎีกาแผนกอาญาของผู้ดำรงตำแหน่งทางการเมืองจะได้ไปต่อสู้ในศาล ดีกว่ามาดองเค็ม เหมือนต้องการยืดเยื้อเตะตัดขาทำลายคะแนนนิยมในทางการเมืองพรรคพลังประชาชาติไทย ตั้งแต่วันที่ 17 ส.ค.จะนำเอาหลักฐานเอกสารข้อเท็จจริงทั้งหลายมาแสดงต่อประชาชนแก้ข้อกล่าวหา เปิดเผยตรงไปตรงมา จะได้ปิดคดีนี้เสียที,นายกฯประกาศทะยานสู่อนาคต,เมื่อเวลา 09.30 น. ที่โรงแรมเซ็นทารา แกรนด์ แอท เซ็นทรัลเวิลด์ พล.อ.ประยุทธ์ จันทร์โอชา นายกฯ และหัวหน้าคสช.เป็นประธานกล่าวเปิดการประชุม CLMVT FORUM 2018 โดยประเทศไทยเป็นเจ้าภาพและกล่าวปาฐกถาพิเศษภายใต้แนวคิด การทะยานสู่อนาคตของภูมิภาค CLMVT ด้วยเทค-โนโลยีตอนหนึ่งว่าเราต้องทะยานไปสู่อนาคตเพื่อขับเคลื่อนการเชื่อมโยงอย่างใกล้ชิด สร้างเครือข่ายผู้นำธุรกิจ ผู้ประกอบการรุ่นใหม่ เกื้อกูลกระจายโอกาส สร้างความเท่าเทียมอย่างยั่งยืน เชื่อใจกันไปสู่ผลประโยชน์ที่เท่าเทียม ร่วมกันทำให้คนของเราใน 20 ปีข้างหน้าต้องมีงานทำ ภาคเอกชนและวิชาการต้องเป็นแกนกลางให้ทุกภาคส่วนต่างๆเดินไปในทิศทางเดียวกัน ไม่เช่นนั้นจะขัดแย้งกันตลอด สิ่งสำคัญ เศรษฐกิจดิจิทัลต้องเติบโตควบคู่ไปกับเศรษฐกิจท้องถิ่น,ตัดพี่ใหญ่พ้น คตช.ไม่เกี่ยวนาฬิกาหรู,จากนั้นเวลา 11.00 น. พล.อ.ประยุทธ์ให้สัมภาษณ์ถึงกรณีมีคำสั่งหัวหน้า คสช.ที่3/2561 เรื่องแต่งตั้งคณะกรรมการต่อต้านการทุจริตแห่งชาติ (คตช.) ที่ปรับรายชื่อ พล.อ.ประวิตร วงษ์สุวรรณ รองนายกฯ และ รมว.กลาโหม ออกจากที่ปรึกษาประธาน คตช.ว่า แค่แบ่งเบางาน พล.อ.ประวิตรออกมาบ้าง ไม่ได้มีปัญหาอะไรทั้งสิ้นอย่าไปคิดให้เป็นอย่างอื่น เมื่อถามว่าเกี่ยวกับกรณีที่ พล.อ.ประวิตร ถูกสอบเรื่องนาฬิกาหรูหรือไม่ พล.อ.ประยุทธ์กล่าวว่า ไม่เกี่ยว ผมไม่สนใจ เรื่องไหนใครตรวจสอบก็รับไปว่าอย่างไรก็ว่าตามนั้น ผมไปเกี่ยวอะไรเล่า แล้วมาไม่ถามล่ะ ถ้าอย่างนั้นแล้วทำไมคุณต่อตระกูล ยมนาค ยังอยู่ใน คตช.ผมเอาออกหรือเปล่า,ส่ายหัวถูกถามจี้จุดปรับภาพทุจริต,เมื่อถามว่า มีเหตุผลในการปรับโครงสร้างใน คตช.ครั้งนี้อย่างไร พล.อ.ประยุทธ์ตอบว่า เป็นการปรับให้ พล.อ.ฉัตรชัย สาริกัลยะ รองนายกฯมารับผิดชอบ เพราะการทำงานในคณะต่างๆต้องแบ่งงานของ พล.อ.ประวิตรออกมาบ้าง ที่มีถึง 50 คณะ คตช.จะได้ประชุมบ่อยครั้งขึ้น ไม่เช่นนั้น พล.อ.ประวิตรจะติดประชุมเยอะหลายคณะ เมื่อถามว่าที่ปรับเพื่อภาพลักษณ์รัฐบาลด้วยหรือไม่ พล.อ.ประยุทธ์ ไม่ตอบคำถามดังกล่าว ส่ายหัวเล็กน้อย ก่อนเดินเลี่ยงจากวงล้อมผู้สื่อข่าวไปทันที,ผู้สื่อข่าวรายงานว่า ก่อนหน้านี้นายต่อตระกูล ยมนาค กรรมการ คตช.เคยทำหนังสือถึง พล.อ.ประยุทธ์ขอให้ทบทวนการทำหน้าที่ของ พล.อ.ประวิตรใน คตช.หลังถูกตรวจสอบกรณีนาฬิกาหรู เนื่องจากเป็นกังวลว่าจะกระทบต่อความเชื่อมั่นการทำหน้าที่ของ คตช.ในการตรวจสอบการทุจริต,ประมนต์ หวังชุดปราบโกงคึกคัก,นายประมนต์ สุธีวงศ์ ประธานภาคีเครือข่ายต่อต้านคอร์รัปชัน และในฐานะกรรมการต่อต้านการทุจริตแห่งชาติ (คตช.) กล่าวถึงการปรับเปลี่ยนคณะกรรมการ คตช.ล่าสุด ตามคำสั่งหัวหน้า คสช. ที่ 3/2561 ที่ไม่มีชื่อของ พล.อ.ประวิตร วงษ์สุวรรณ รองนายกฯและ รมว.กลาโหม ในฐานะที่ปรึกษาประธานกรรมการ คตช.แล้วว่า คงต้องไปถามนายกฯในฐานะประธานกรรมการ คตช.เพราะเป็นคนตัดสินใจ ไม่ได้มาปรึกษาหารือด้วย และไม่ทราบว่าเกี่ยวกับก่อนหน้านี้นายต่อตระกูล ยมนาค ประธานอนุกรรมการคตช.ทำหนังสือถึง พล.อ.ประยุทธ์ ขอให้ทบทวนการทำหน้าที่ของ พล.อ.ประวิตรใน คตช.หลังอนุกรรมการ คตช.หลายคนกังวลกรณี พล.อ.ประวิตร ถูกสอบเรื่องนาฬิกาหรู จะส่งผลกระทบต่อความเชื่อมั่นการทำงานของ คตช.หรือไม่ หากปรับเพื่อแสดงให้เห็นว่า คสช.และรัฐบาลจริงจังการแก้ไขปัญหาทุจริตจริงก็ดี เพราะช่วงปีเศษมานี้การทำหน้าที่คตช.แผ่วไป หวังว่าจะเรียกประชุม คตช.เร็วๆนี้,บิ๊กป้อม ไปอุดรฯคืนโฉนดคนอีสาน,เมื่อเวลา 10.00 น. พล.อ.ประวิตร วงษ์สุวรรณ รองนายกฯและ รมว.กลาโหม เดินทางไปยังทุ่ง-ศรีเมือง จ.อุดรธานี เป็นประธานพิธีส่งมอบคืนโฉนดที่ดินแก่ประชาชน 12 จังหวัดภาคตะวันออกเฉียงเหนือ 1,778 คน รวมโฉนดที่ดิน 1,523 ฉบับ รวม 6,309 ไร่ โดยทุกจังหวัดทั่วประเทศได้กระทำพิธีมอบทรัพย์สินจากปัญหาหนี้นอกรกระบบคืนให้ประชาชน 2,287 คน พร้อมกันทั่วประเทศในภาพรวม เป็นโฉนดที่ดินกว่า 7,000 ไร่ และรถยนต์จำนวนมาก มูลค่ารวมกว่า 3,000 ล้านบาท โดย พล.ท.คงชีพ ตันตระวาณิชย์ โฆษกกระทรวงกลาโหม กล่าวว่า เป็นผลจากการขับเคลื่อนการแก้ปัญหาหนี้นอกระบบ จากมาตรการบังคับใช้กฎหมายพร้อมกันทั่วประเทศ บรรเทาความเดือดร้อนและคืนความเป็นธรรมให้ประชาชน โดยทยอยส่งมอบคืนทรัพย์สินและโฉนดที่ดินให้แก่ประชาชนที่ยึดกลับคืนมาได้,หั่นงบฯไอทีสภาเหลือ 4.8 พันล้าน,ที่รัฐสภา นายพรเพชร วิชิตชลชัย ประธานสนช. กล่าวถึงความคืบหน้าการปรับลดงบประมาณการก่อสร้างรัฐสภาแห่งใหม่ หลังคณะรัฐมนตรี (ครม.) ท้วงติงงบฯไอซีทีและงบฯสาธารณูปโภคสูงเกินไปว่า ได้ปรับลดงบฯการก่อสร้างรัฐสภาใหม่ ในส่วนของงบฯด้านไอซีทีและสาธารณูปโภคเหลือ 4,800 ล้านบาท จาก 6,493.49 ล้านบาท และได้เสนอต่อ ครม.เรียบร้อย อย่างไรก็ตาม งบประมาณที่ลดลงไม่ได้เป็นการลดสเปกหรือคุณภาพ แต่เป็นการลดจำนวนลงและหากไม่เพียงพอก็ค่อยจัดซื้อภายหลังได้อีก และกำหนดส่งคืนพื้นที่ให้สำนักพระราชวังปลายปี 61 ในบางส่วน เช่น อาคารรัฐสภา 3 เป็นต้น ขณะที่ห้องประชุมสภาไม่สามารถไปใช้ สถานที่อื่นได้ เพราะมีระบบเฉพาะและมีสมาชิกจำนวนมาก ทั้งนี้จะเร่งให้บริษัทที่รับผิดชอบก่อสร้างให้แล้วเสร็จ
ก๊วน 36 สนช.ถอยกรูดถอนแล้วร่าง พ.ร.บ. ว่าด้วย กกต. มหรรณพ อ้างเฉยหมดหน้าที่ โปรดเกล้าฯ กกต.ใหม่แล้ว โยนแก้ปัญหากันเอง 
36 สนช.,เลื่อนเลือกตั้ง,ร่าง พ.ร.บ.,กิตติศักดิ์ รัตนะวราหะ,ข่าวหน้า 1